**СӨЖ**-**ге арналған әдістемелік нұсқаулық**

Жазбаша және ауызша жұмыстарды (реферат, баяндама, ауызша хабарламаға дайындық) бағалауда келесі критерийлерді ескеретін боламын: 1) жұмыстарды уақытында өткізу және оған қойылған талаптарды толық орындау; 2) жазбаша жұмыстарда пайдаланылған әдебиеттер болуы керек, мәтінде оларға дұрыс сілтеме жасалуы қажет, ауызша жұмыстар барлық сұрақтарды қамтуы тиіс; 3) сіздің жұмысыңыз анық ақпараттарға негізделуі керек және ол қарастырылып отырған сұрақ бойынша сіздің ойыңыздың логикасын бейнелеуі тиіс. Аяқталмаған жазбаша жұмыстар қабылданбайды.

СӨЖ тақырыптары теориялық та, практикалық та мәселелерді зерттеуді қамтиды. Әрбір тақырыпты қарастырғанда, студент теориялық жағдайларды практикалық сабақтардың барысында алған икемділіктерімен байланыстыра отырып, әр сұрақ бойынша жауап жоспарын ойластыруы тиіс.

Өзіндік жұмыстарды орындаудың мақсаты психология бойынша материалды талдау, салыстыру және жалпылау икемділіктерін дамыту болып табылады.

**СӨЖ тиімді ұйымдастыру үшін студентке берілетін кеңестер:**

Өткен материалды ой елегінен өткізу. Өткен дәрістік материалды қайта қарастыру өзіндік жұмыстың біршама маңызды түрі болып табылады. Материал неғұрлым терең, әрі толық қайта қарастырылса, өзіндік жұмыстың басқа түрлерін орындау соғұрлым жеңіл болады. Бірінші сабақтан бастап өткен дәрістік материалмен жүйелі, үнемі жұмыс жасау келесі дәрістердің материалдарын түсіну және практикалық, зертханалық сабақтардағы материалдарды меңгеру үшін қажет болып табылады.

Материалды қарастыруға кіріскенде мыналар қажет:

* дәрістер конспектісі болуы қажет;
* курстың бағдарламасы болуы қажет;
* ұсынылатын әдебиеттер (оқулық, құралдар, тапсырмалар жиынтығы), қажет болғанда керекті заттар, материалдар мен құралдар болуы қажет.

Жұмыс әдісі:

* дәрістер материалын «жаңа есте сақтау бойынша» қайта қарастырған жөн;
* конспектімен жұмыс жасағанда әдебиеттерге сілтемелер жасап отыру (бұл емтиханға дайындықта қажет болады) және қажетті толықтырулар, ал кейде өзгертулер де енгізіп отыру пайдалы;
* тақырып бойынша жұмыс материалды толық түсініп және есте сақтағанға дейін жалғасуы тиіс;
* тақырып бойынша жұмыс оқулықтар мен оқу құралдарында келтірілген мысалдар мен тапсырмаларды, оларды шешу әдісін толық меңгергенге дейін талқылаумен аяқталады;
* егер тақырып бойынша жұмыс жасағаннан кейін айқын емес сұрақтар қалса, оларды оқытушымен бірге кезекті дәрісте талқылау керек.

Өзіндік жұмысқа берілетін уақыт өте шектеулі, сондықтан өзіндік жұмысты рационалды түрде жоспарлауды үйрену қажет, өзбетінше жұмыс жасау дағдыларын меңгеруге тырысып, жағымды тәжірибе жинақтау керек, жұмысқа қабілеттілігін сақтау үшін өнімді жұмыс істеуге және дұрыс демалуға үйрену қажет. Сондықтан әрбір оқытушының және тұтас кафедраның студенттерды өзіндік жұмыс әдістемесіне үйретуге жауапкершілігі ұлғаяды.

**1 СӨЖ** Келешектегі кәсіби іс-әрекет бейіндігін есепке ала отырып студенттер мен оқытушыларға және мамандарға психологиялық кеңес беру. Мақала дайындау 12 бет

**2 СӨЖ.** Психологиялық тренигтен өту. Сертификат алу

**3 СӨЖ.** Жеке –жеке терапия түрлеріне практикалық сабақ ұйымдастырып, материалдар жинап программа жасау.

**4 СӨЖ** Пән бойынша 1 әдебиетті талдап, аннотация жасаңыз. 2010-2016 жыл арасындағы әдебиет болуы қажет. Практик психолог портфолиосы

**5 СӨЖ.** Практикалық психологияның теориялық және қолданбалы аспектілері. Мақала 5 бет жазыңыз.

**6 СӨЖ.** Кеңес беру жұмысының негізгі кезеңдері.Психологиялық кеңес беру, психологиялық коррекция, және психотерапиялық жұмыстардың байланыстылығы

**Әдебиеттер тізімі:**

**Негізгі:**

1. Болотова А.К. Прикладная психология. М.: Гардарики. 2006
2. Рапохин Н.П. . Прикладная психология М.: Форум 2010
3. Квинн, В.Н.. Прикладная психология.- СПб., 2000
4. Горчакова, В.Г.. Прикладная имиджелогия.- Ростов н/Д, 2010
5. Аманова И.К. Теоретико-методологические основы психологии. Учебное пособие.- Алматы: « Нурай - принт , 2009

**Қосымша:**

1. Жуков Ю.М. и др. Введение в практическую социальную психологию. М.: 2006.

2. Шадриков В.Д. Способности и интеллект человека. М. СГУ.: 2004.

3. Столяренко А.М. Прикладная юридическая психология, 2001.

4. Зинченко Т.П.Когнитивная и прикладная психология, 2000

5. Джакупов С.М. «Психологическая структура процесса обучения», 2005

6. Ким А. М. Современная психология понимания. - Алматы: Қазақ Университеті, 2000. - 320

7. Эллис А., Драйден У. Практика рационально-эмоциональной поведенческой терапии. 2-е изд. / Пер. с англ. – СПб.: Речь, 2002. – 345 с.

8. Словарь практического психолога / Сост. С.Ю. Головин. Минск: Харвест, 2007.

9. Бодалев А.А., Столин В.В. Общая психодиагностика. Спб., Речь, 2009.

10.  Анастази А. Психологическое тестирование. Спб, Питер, 2010.

**Қол жетімді онлайн:** Қосымша оқу материалы бойынша үй тапсырмасын, жобаларды, сайт парақшаңыздан көре аласыз univer.kaznu.kz. ПОӘК бөлімінде